ΓΡΑΠΤΗ ΕΡΩΤΗΣΗ E-0554/00

υποβολή: Theodorus Bouwman (Verts/ALE) και Karla Peijs (PPE-DE) προς την Επιτροπή

(29 Φεβρουαρίου 2000)

Θέμα: Χρόνος εργασίας του προσωπικού του κόκπιτ (θάλαμος χειριστού αεροσκάφους) σε σχέση με την ασφάλεια της εναέριας κυκλοφορίας και τη λειτουργία της εσωτερικής αγοράς

Το ολλανδικό τηλεοπτικό πρόγραμμα Netwerk της 21ης Ιανουαρίου 2000 ήταν αφιερωμένο στις περιόδους εργασίας του προσωπικού του κόκπιτ των αεροσκαφών. Από το πρόγραμμα αυτό φάνηκε καθαρά ότι περίοδοι εργασίας 14 ωρών ή και περισσοτέρων δεν αποτελούν εξαίρεση. Αυτό ισχύει κυρίως για τις αεροπορικές εταιρίες τσάρτερ.

Πρόσφατη έρευνα του γερμανικού ινστιτούτου εναέριων και διαστημικών μεταφορών (DLR) της Κολωνίας απέδειξε ότι οι μακρές περίοδοι εργασίας θέτουν σε κίνδυνο την ασφάλεια. Σε αδιάκοπες πτήσεις άνω των 10 ωρών τη νύχτα και άνω των 12 ωρών την ημέρα εμφανίζεταιπερκόπωση και απώλεια συγκέντρωσης στο προσωπικό του πιλοτηρίου.

Παρόμοια έρευνα της ΝΑΣΑ στις Ηνωμένες Πολιτείες κατέληξε στο ίδιο αποτέλεσμα. Με βάση την έρευνα αυτή σε ολόκληρες τις Ηνωμένες Πολιτείες καθορίσθηκε το ανώτατο όριο του χρόνου εργασίας να μηνπερβαίνει τις 10 ώρες τη νύχτα και τις 12 ώρες την ημέρα.

Οι νομοθεσίες των κρατών μελών της ΕΕ διαφέρουν ως προς το θέμα αυτό. Οι σχετικές ρυθμίσεις στην Ολλανδία προβλέπουν ανώτατο όριο 16 ωρών και παράταση για μιάμιση ακόμη ώρα σε περίπτωση απρόβλεπτων συνθηκών.

- γνωρίζει η Επιτροπή τις έρευνες της ΝΑΣΑ και του DLR;

- συμφωνεί η Επιτροπή μαζί μας, έχονταςπόψη τα πορίσματα αυτών των ερευνών, ότι είναι ανεύθυνο και αδικαιολόγητο το προσωπικό του κόκπιτ να εργάζεται συνεχώς περισσότερες ώρες από ό, τι συνιστά η ΝΑΣΑ και το DLR;

- συμφωνεί η Επιτροπή μαζί μας ότι για την καλή λειτουργία της εσωτερικής αγοράς είναι σημαντικό όλα τα κράτη μέλη να εφαρμόζουν τις ίδιες περιόδους εργασίας με γνώμονα την ασφάλεια;

Στην αιτιολογική έκθεση της έκθεσης Smet (A5-0041/1999) σχετικά με την τροποποίηση της οδηγίας 93/104/ΕΚ(1), όσον αφορά ορισμένες πτυχές της οργάνωσης του χρόνου εργασίας, στο σημείο 5 αναφέρεται ότι η Επιτροπή έχει αποφασίσει ναποβάλει πρόταση για το προσωπικό των εναέριων μεταφορών.

- Στο πλαίσιο αυτό, θα προτείνει η Επιτροπή να συμπεριληφθούν στην οδηγία οι προαναφερθείσες επιστημονικές συστάσεις; Εάν ναι, πότε θα συμβεί αυτό;

(1) ΕΕ L 307 της 13.12.1993, σελ. 18.

Απάντηση της κας de Palacio εξ ονόματος της Επιτροπής

(5 Μαΐου 2000)

Η διάρκεια της πτήσης και των περιόδων ανάπαυσης του πληρώματος αεροσκάφους αποτελεί σαφώς στοιχείο της ασφάλειας των αερομεταφορών και αυτός είναι ο λόγος για τον οποίο, όπως συνιστάται από τον Διεθνή Οργανισμό Πολιτικής Αεροπορίας, τα κράτη μέλη έχουν αναπτύξει εθνικά κανονιστικά πλαίσια στον εν λόγω τομέα. Η Επιτροπή είναι ενήμερη για το γεγονός ότι τέτοιου είδους εθνικοί κανονισμοί δεν έχουν εναρμονιστεί εντός της Κοινότητας και ότι αυτό ενδεχομένως έχει επιπτώσεις στην καλή λειτουργία της εσωτερικής αγοράς, καθώς επίσης μειώνει το επίπεδο ασφάλειας των ευρωπαϊκών αερομεταφορών. Για το λόγο αυτό, η Επιτροπή διερευνά τη δυνατότητα να προταθεί ένα κοινό κανονιστικό πλαίσιο.

Για την ανάπτυξη του εν λόγω έργου, η Επιτροπή βασίστηκε ουσιαστικά στηνφιστάμενη επιστημονική γνώση, όπως προτείνεται από τα Αξιότιμα Μέλη του Κοινοβουλίου. Συνεπώς έχουν ληφθείπόψη οι μελέτες της NASA (National Aeronautics and Space Administration Εθνική Υπηρεσία Αεροναυτικής και Διαστήματος) και του Deutsches Institut fr Luft- und Raumfahrt (Γερμανικό Ινστιτούτο Εναέριων και Διαστημικών Μεταφορών), καθώς επίσης και πολλών άλλων φορέων, οι οποίες διεξήχθησαν στον εν λόγω τομέα επί πολλά έτη. Η Επιτροπή δεν μπορεί να συμπεράνει ότι το να εργάζεται κανείς περισσότερο από τον χρόνο που αναφέρεται στις μελέτες της ΝASA και του DLR είναι αναγκαστικά μη ασφαλές. Οι εν λόγω μελέτες δεν καταλήγουν πράγματι σε τέτοιου είδους συμπεράσματα, αλλά αναπτύσσουν κατευθυντήριες γραμμές και βέλτιστες πρακτικές για την ασφαλή εκτέλεση τηςπηρεσίας του πληρώματος αεροσκάφους. Η Επιτροπή προτίθεται να χρησιμοποιήσει τα αποτελέσματα των εν λόγω μελετών για την συγκρότηση μιας αξιόπιστης μεθόδου αξιολόγησης των επιπτώσεων της κόπωσης που συνεπάγονται τα διάφορα πιθανά προγράμματα που αφορούν την πτήση και τον χρόνο ανάπαυσης, ούτως ώστε να βοηθήσει στην κοινή κανονιστική διαδικασία που αυτά προβλέπουν. Για την διεξαγωγή του εν λόγω έργου θα ανατεθεί σύντομα σύμβαση μελέτης.

Οι ώρες εργασίας του πληρώματος αεροσκάφους δεν είναι μόνο ένα στοιχείο επιχειρησιακής ασφάλειας των αερομεταφορών, όπως αναφέρεται ανωτέρω, αλλά επίσης ένα στοιχείογείας και ασφάλειας στο χώρο εργασίας. Οι απαιτήσεις εργασιακήςγείας και ασφάλειας σε σχέση με το χρόνο εργασίας καλύπτονται για πολλούς τομείς της οικονομίας από την οδηγία 93/104/ΕΚ του Συμβουλίου, της 23ης Νοεμβρίου 1993, στην οποία αναφέρεται το Αξιότιμο Μέλος του Κοινοβουλίου. Εντούτοις, ο τομέας της πολιτικής αεροπορίας εξαιρείται από το πεδίο εφαρμογής της εν λόγω οδηγίας και καταβάλλονται προσπάθειες να παρασχεθεί στους εργαζομένους στον εν λόγω τομέα η αναγκαία προστασία. Σε αυτό το πλαίσιο, στις 22 Μαρτίου 2000, οι κοινωνικοί εταίροι του τομέα πολιτικής αεροπορίας συνήψαν ευρωπαϊκή συμφωνία για την οργάνωση του χρόνου εργασίας του προσωπικού αέρος της πολιτικής αεροπορίας. Το προσωπικό του πιλοτηρίου εμπίπτει στο πεδίο εφαρμογής της εν λόγω συμφωνίας, η οποία καθορίζει τις ελάχιστες απαιτήσεις όσον αφορά την οργάνωση του χρόνου εργασίας των μελών του πληρώματος που επιβαίνουν πολιτικών αεροσκαφών. Σύμφωνα με το άρθρο 139 παράγραφος 2 (πρώην άρθρο 118β) της συνθήκης ΕΚ και κατόπιν κοινού αιτήματος των συμβαλλομένων μερών, θα μπορέσει η Επιτροπή να προτείνει τηνλοποίηση της συμφωνίας μέσω οδηγίας του Συμβουλίου.